**Fantastiske drager og hvor de findes**

I studerer magizoologi og har fundet en ny drageart. Derfor skal I finde et navn til dragen og skrive en tekst, som skal trykkes i det nye drageleksikon i bogen ’Fantastiske skabninger, og hvor de findes’.

Til opgaven skal I bruge siden med drageæg i den illustrerede udgave af ’Harry Potter og de vises sten’ og kapitlerne om drager i bogen ’Fantastiske skabninger og hvor de findes’. Begge bøger ligger i Harry Potter-kassen fra CFU, men I kan sikkert også finde bøgerne på skolebiblioteket.

I kan starte med at se klippet i filmen [Harry Potter og de vises sten](https://mitcfu.dk/CFUFILM1078156) [01:39] på mitCFU, hvor en norsk takhale udklækkes fra et drageæg hjemme hos Hagrid.

*I kan dele jeres dragetekster i en fælles padlet, hvis jeres skole har adgang til skoletube. Vælg kort-baggrund og benyt kunstig intelligens (KI) til at lave et billede af jeres drage. Opret et opslag ved hjælp af + og find KI-generatoren ’jeg kan ikke tegne’ ved at vælge 12+.*

**Hvad skal dragen hedde?**

1. Læs først om andre drager i ’Fantastiske skabninger og hvor de findes’ af Newt Scamander.
2. Se minilektion om morfemer: <https://youtu.be/lHawG-7Ho5k> eller søg *minilektion + morfemer.*
3. Brug jeres viden om morfemer og Harry Potter-universet, når I går på morfemjagt og undersøger dragenavne ved hjælp af karton, tusch og saks!
4. I skriver nationalitet fx *norsk* på et stykke karton og understreger suffiks (læs mere om suffiks på [ordnet.dk](https://ordnet.dk/ddo/ordbog?query=-iansk)).
5. Skriv de øvrige rodmorferne på hvert sit stykke karton fx *tak* på et stykke og *hale* på et andet stykke (se skema).

*I kan også prøv drageneratoren i Scratch. Se koderne bag og gør den evt. endnu bedre selv her:*

[*https://scratch.mit.edu/projects/727485232/*](https://scratch.mit.edu/projects/727485232/)

1. Lav analyse af dragenavne i Harry Potter-universet ved hjælp af dette skema og denne video: [Minilektion om morfemer](https://youtu.be/lHawG-7Ho5k?si=2NLj2FCmFO3-kXfB)

|  |
| --- |
| Analyse af dragenavnene, som er delt op i rodmorfemer, mens suffiks er understreget |
| Nationalitet/regionalitetSlutter med suffiks: -sk, - isk, -sisk,-ansk | Sammensat adjektivForm/farve/tekstur osv. | Sammensat dragesubstantiv fx kropsdel |
| NorskWallisiskPeruviansk | grøn-skællet | tak-halehug-orme-tand |

1. Find selv på et dragenavn ved at tilføje nye nationaliteter og rodmorfemer i skemaet. Bagefter er det let at kombinere et navn til den nye drageart.

|  |
| --- |
| **Tilføj og kombiner et nyt dragenavn** |
| Nationalitet/regionalitetSlutter med suffiks: -sk, - isk, -sisk, -ansk | Sammensat adjektivform/farve/tekstur osv. | Sammensat dragesubstantiv fx kropsdel |
| LollandskParisiskColombiansk | rund-- takketblå- | -snude-halekobber--hals |

**Fiktiv fagtekst om drager**

1. Skriv en fiktiv fagtekst om drager vha. nedenstående skriveramme. Læs evt. om varanen på [Den store danske](http://denstoredanske.dk/Natur_og_milj%C3%B8/Zoologi/%C3%98gler/varaner) og stjæl ligesom J. K. Rowling fra fagtekstens struktur og sprog.
2. Lav en fælles Padlet, hvor I kan dele jeres dragetekster og lave et billede af jeres drage ved hjælp af kunstig intelligens (+12 jeg kan ikke tegne-funktionen).
3. Skriv en prompt i tekstfeltet, som beskriver, hvordan jeres drage skal se ud. Fx ”*En ung ((drage)) på en (bornholms klippe). Den har grønne øjne og et gyldent bryst.*” Brug parenteser til at markere ((det vigtigste)) og (det næst-vigtigste).

|  |  |  |
| --- | --- | --- |
| **Komposition** | **Din tekst** | **Sprog** |
| Overskrift |   | Sammensat ordfx Norsk Takhale |
| Klassifikation (farlig) |    | Skala fra X-XXXXX |
| Klassificering (art) |    | Krybdyr, pattedyr, rovdyr, fugl, insekt osv.Tilstandsverber: fx *er* |
| Levesteder |  | Lange nominalgrupper fx*I de glodhede lavafloder*Tilstandsverber: *lever* |
| Udseende |    | Farve, tekstur, form, størrelse, vægt osv.Tilstandsverber: *ligner, har* |
| Forplantning |    | Handleverber: fx *føder*, *lægger æg*  |
| Egenskaber |   | Adjektiver fx lam, bidsk, magisk osv. |
| Føde |   | Planteæder, kødædende  |

|  |  |  |
| --- | --- | --- |
| **Komposition** | **Modeltekst** | **Sprog** |
| Overskrift |  Bornholmsk opal-øjet klippe-drage | Sammensat ordfx Norsk Takhale |
| Klassifikation (farlig) |  XX | Skala fra X-XXXXX |
| Klassificering (art) | Dragen tilhører en truet art, som kun lever på den danske klippeø Bornholm. | Krybdyr, pattedyr, rovdyr, fugl, insekt osv.Tilstandsverber: fx *er* |
| Levesteder | Arten er meget sky og trives bedst i klippelandskabet omkring Hammershus, hvor den gemmer sig i dybe kløfter tæt på havet. | Lange nominalgrupper fx*I de glodhede lavafloder*Tilstandsverber: *lever* |
| Udseende | Dragen kan kendes på sit gyldne bryst og opalfarvede øjne. Den minder om den norsk takhale, men væsentlig mindre med vingefang på kun 1,5 meter.  | Farve, tekstur, form, størrelse, vægt osv.Tilstandsverber: *ligner, har* |
| Forplantning | Kun en gang hver tyvende år lægger hunnen et enkelt æg, som klækker præcist 100 dage senere. Æggene er svære at spotte, da de har samme spættede mønster som den lyserøde hammergranit.  | Handleverber: fx *lægger æg, ruger*  |
| Egenskaber | Når dragen kniber sine lysende opaløjne sammen, udsender den laserlignende stråler, som den kan lamme større fugle og fisk med. Dragen er ikke farlig for mennesker, men et uheldigt møde kan afstedkomme sviende brandmærker på huden. | Adjektiver fx lam, bidsk, magisk osv. |
| Føde | Den bornholmske drage kan holde vejet op til 15 minutter, mens den dykker efter sild og andre fede fisk. Den kan også ligge på lur og hapse måger, ændre og andre fugle i vandoverfladen. | Planteæder, kødæder |

**Lav dit eget drageæg**

Se, hvordan Harry Potter fans laver deres eget drageæg her: [How To Make Dragon Eggs!](https://youtu.be/AH1X4-Z9Vp8)  og lav jeres eget.